"Setswana Puo ya Gae (HL)/P2 18 DBE/Ngwanaitseele 2021 NSC – Kaedi Ya Go Tshwaya KAROLO YA C: TERAMA POTSO 16 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. MATSAPA DI A TSAYA KAE? – SS Mokua  Ke boammaaruri gore motho, ka ntlha ya semelo sa gagwe, o ka tsena mo mathateng, o bo o tsenya ba bangwe jaaka go tlhagelela ka badiragatsi mo teramakhutsweng ya Metlholo ga e fele.  Go tlhoka maikarabelo ga ga Seponono go mo sasankisa masigo le mosimane e tswa a tlogetse bana ba bannye le batsadi go dirile gore a eme le Pule mo lebotaneng la ga Ramoopampa ka mafitshwana, e tswa bagolo ba gagwe ba mo romile kwa Naledi. Maitsholo a, a mmaketse go longwa ke ntšwa mo maragong.  Maaka a ga Seponono a go se bue nnete ya gore ntšwa ya ga Ramoopampa e mo lomile a le kae e bile a dira eng, a feleleditse a tsentse batsadi ba gagwe matlho fa ba utlwa Ramoopampa a bua nnete ka se se diragetseng.  Go tlhoka maikarabelo a lerato le le tlhamaletseng ga ga Pule le Seponono, go ba digela dingalo ka go longwa ke ntšwa.  Pule le ena o supa go tlhoka maikarabelo ka go sia le go sa thuse gore Seponono o bona thuso e e maleba ya kalafi morago ga gore a lomiwe ke ntšwa ya ga Ramoopampa.  Mokhonto o bonwa ke Ramoopampa a sa apara sepe e le ka ntlha ya bomatlhomantsi ba gagwe, ka a ne a ikutswa le mosadi wa monna mongwe kwa Porotiya. Se se mo tliseditse matlhabisa ditlhong.  Manaila o tlhoka maikarabelo jaaka motho yo mogolo, o ratana le Mphodi ntswa e le ngwana wa sekolo. Se se dirile gore a lebege jaaka monna yo o sa ikanyegeng mme Mphodi ena a lebiwe e le sethuba malapa a batho.  Morwadi ka ntlha ya botagwa le go nna matlhomantsi ga gagwe, o welwa ke dingalo tsa go bolaisiwa thupa ke Ramoopampa ka a mo fitlhetse a robetse mo segotlong sa gagwe ntle le tetla.  Lenyatso le makgaga a ga Morwadi le tsona di dirile gore a welwe ke dingalo ka a di dirisitse fa a bua le Ramoopampa.  Ramoopampa le ena o iphitlhela a welwa ke dingalo tsa go tlhobaela le go seka ka ntlha ya maitsholo a batho ba a tshelang le bona mo tikologong ya gagwe. Maitsholo a badiragatsi ba teramakhutshwe e, a tsenya kgatelelo mo go balelapa la ga Ramoopampa ka mosadi a batla gore ba fudugele kwa Houghton.  Maitsholo a a kailweng a badiragatsi ba teramakhutshwe e, a tota a ba baketse, mmogo le ba bangwe, ditlamorago tse di sa jeseng di welang. [25] Kwalololo e ileditswe Phetla"